open-index/open-wikipedia-markdown huggingface dataset:
Γεώργιος Μ. Μελάς

*Για άλλους με όμοιο όνομα δείτε [[Γεώργιος Μελάς|Γεώργιος Λ. Μελάς]], [[Γεώργιος Β. Μελάς]].


Ο *'Γεώργιος Μ. Μελάς''' (1866 - 1931) ήταν ιδιαίτερος γραμματέας του Βασιλέως Κωνσταντίνου.

## Βιογραφία

Γεννήθηκε στη Μασσαλία και ήταν γιος του Μιχαήλ Μελά. Σπούδασε νομικά στο Αιξ. Έλαβε μέρος στους Βαλκανικούς Πολέμους ως έφεδρος επίλαρχος. Διετέλεσε ιδιαίτερος γραμματέας του Βασιλιά Κωνσταντίνου Α' μέχρι το 1915, οπότε και διαφώνησε μαζί του σχετικά με την πολιτική που ακολουθούσε. Προσχώρησε στο κίνημα της Εθνικής Άμυνας και στη συνέχεια εγκαταστάθηκε στο Λονδίνο. Αναφέρεται ότι ασχολείται και με το πνευματικό άθλημα του Μπριτζ. Απεβίωσε στο Λονδίνο το 1931.

## Συγγράμματα
* Ο Κωνσταντίνος, University Studio Press
* Κωνσταντίνος και Βενιζέλος, Αρχιπέλαγος
* L'ex-roi Constantin : Souvenirs d'un ancien secretaire
* Ex-King Constantine and the war

## Πηγές


Γεωργιος Μιχαηλ
Κατηγορία:Έλληνες αξιωματικοί του ιππικού
Κατηγορία:Έλληνες παίκτες του Μπριτζ
Μπουσάρ (αποσαφήνιση)

Η παρούσα σελίδα είναι σελίδα αποσαφήνισης για το όνομα **Μπουσάρ** (γαλλικά: Bouchard) ή για κύρια ονόματα που μπορεί να παραπέμπουν φωνητικά σε αυτό το όνομα.

Σύμφωνα με την ιστοσελίδα *Ancenstry*, μία εκδοχή της προέλευσης του ονόματος είναι να προέρχεται από νορμανδική λέξη, που γράφεται με δύο μορφές: *Bouchart* και *Bourchart*. Ετυμολογικά, προκύπτει από τις δυτικές γερμανικές λέξεις *bourg*, που σημαίνει *πύργος*, και *heard*, που σημαίνει *σκληρός*, *γενναίος* και *δυνατός*. Μία άλλη εκδοχή αναφέρεται στη γαλλική λέξη *bouche*, που σημαίνει *[[στόμα]]*, με την κατάληξη *-ard*, επίθεμα που ερμηνεύει τη λέξη *Bouchard* ως «αυτόν που έχει μεγάλο στόμα».

Το όνομα *Μπουσάρ* μπορεί να αναφέρεται ως πατρώνυμο ή όνομα στα παρακάτω πρόσωπα:

## Πατρώνυμο

### Πανεπιστημιακοί και συγγραφείς
* Ζακ Μπουσάρ (1940- ), Κεμπεκιώτης πανεπιστημιακός και νεοελληνιστής, καθηγητής του Πανεπιστημίου του Μόντρεαλ.
* Ζεράρ Μπουσάρ (1943- ), Κεμπεκιώτης πανεπιστημιακός και ιστορικός, καθηγητής του Πανεπιστημίου του Λαβάλ.

### Ζωγράφοι και γλύπτες
* Ανρί Μπουσάρ (1875-1960), διακεκριμένος Γάλλος γλύπτης.
* Πωλ-Λουί Μπουσάρ (1853–1937), Γάλλος ζωγράφος, εκφραστής του ρεύματος του Οριενταλισμού.

### Στρατιωτικοί και επαναστάτες
* Ιππολύτ ντε Μπουσάρ (1870-1843), Κορσικανός Γάλλος επαναστάτης και ήρωας του αγώνα της ανεξαρτησίας της Αργεντινής.
* Πιερ Φρανσουά Ξαβιέ Μπουσάρ (1771-1822), Γάλλος αξιωματικός που ανακάλυψε τη Στήλη της Ροζέτας.
* Σαρλ Μπουσάρ, Κεμπεκιώτης αξιωματικός του Καναδικού Βασιλικού Στρατού και διοικητής επιχειρήσεων στη Νατοϊκή παρέμβαση κατά τον Εμφύλιο Πόλεμο στη Λιβύη το 2011.

### Πολιτικοί
* Λυσιέν Μπουσάρ (1938- ), πρωθυπουργός της επαρχίας του Κεμπέκ, συνιδρυτής και πρώτος αρχηγός του Μπλοκ Κεμπεκουά.

### Τραγουδιστές
* Μαρί-Μαι Μπουσάρ (1984- ), περισσότερο γνωστή και ως *Μαρί-Μαι*, Κεμπεκιώτισσα τραγουδίστρια, γνωστή στη σύγχρονη γαλλική ροκ σκηνή.
* Άλμπερτ Μπουσάρ και Τζόι Μπουσάρ, δύο από τα πρώτα μέλη του ροκ συγκροτήματος *[[Blue Oyster Cult]]*.

## Μικρό όνομα

### Ευγενείς και επίσκοποι
Το κύριο όνομα **Μπουσάρ** μπορεί να αναφέρεται σε αριστοκράτες και κληρικούς του Μεσαίωνα στη Δυτική Ευρώπη.
#### Μπουσάρ του Αβέν
Αποτελούσε όνομα ευγενών του Οίκου του Αβέν:
* Μπουσάρ Δ' του Αβέν (1182-1244), ευγενής και διεκδικητής του θρόνου της Φλάνδρας.
* Μπουσάρ του Αβέν (1251-1296), επίσκοπος του Μετ και εγγονός του προηγούμενου.

#### Κομητεία του Βοντόμ
Αποτελούσε όνομα κομήτων του Βοντόμ:
*Μπουσάρ Ρατεπιλάτ, κόμης του Βοντόμ
*Μπουσάρ Α' του Βοντόμ, κόμης του Βοντόμ
*Μπουσάρ Β' του Βοντόμ, κόμης του Βοντόμ
*Μπουσάρ Γ' του Βοντόμ, κόμης του Βοντόμ
*Μπουσάρ Δ' του Βοντόμ, κόμης του Βοντόμ
*Μπουσάρ Ε' του Βοντόμ, κόμης του Βοντόμ
*Μπουσάρ ΣΤ' του Βοντόμ, κόμης του Βοντόμ
*Μπουσάρ Ζ' του Βοντόμ, κόμης του Βοντόμ

#### Δούκες της Σουαβίας
Αποτελούσε όνομα δουκών της Σουαβίας. Το όνομα αναφέρεται και με τον γερμανικό τύπο *Μπούρκαρτ* (Burchard).
* Μπουσάρ Α' της Σουαβίας (855/860-911), δούκας της Σουαβίας
* Μπουσάρ Β' της Σουαβίας (883-926), δούκας της Σουαβίας
* Μπουσάρ Γ' της Σουαβίας (915-973), δούκας της Σουαβίας

## Παραπομπές


Κατηγορία:Επώνυμα
Φιλολογικός Συνέκδημος

Ο **Φιλολογικός Συνέκδημος**  ήταν ένα λογοτεχνικό περιοδικό. Τα άρθρα του συντάσσονταν από λόγιους άνδρες της εποχής στα μέσα του 19ου αιώνα, με εκδότη τον Νικόλαο Αργυριάδη από την Σιάτιστα. Η θεματολογία των κειμένων, αφορούσε θέματα *«Μακεδονικά και ιδίως περί Θεσσαλονίκης»*. 

Το πρώτο τεύχος εκδόθηκε τον Δεκέμβριο του 1849 στο τυπογραφείο του *Χ. Νικολαΐδου Φιλαδελφέως* στην Αθήνα. Κυκλοφορούσε κάθε δεκαπενθήμερο σε δυο τυπογραφικά φύλλα (16 σελίδες ανά φύλλο).

Ενδεικτικά, τα περιεχόμενα του πρώτου φύλλου ήταν:
* Λόγος του αρχιμανδρίτου και καθηγητού της Θεολογίας Κυρίου Μιχαήλ Αποστολίδου, εκφωνηθείς τη λ΄ Ιανουαρίου ,αωμθ΄ τελουμένου του μνημοσύνου των φιλογενώς και φιλοτίμως υπέρ του Ελληνικού πανεπιστημίου συνδραμόντων, σελ. 161-176.
* ΗΠΕΙΡΩΤΙΚΑ , ήτοι περί του προς την παιδείαν ζήλου των Ιωαννιτών, έτι δε και περί Δωδώνης, υπό Αλεξίθου Πάλλη καθηγητού της Ιατρονομικής εν τω του Όθωνος Πανεπιστημίω, σελ. 285-290.
* ΣΥΛΛΟΓΗ ΕΠΙΓΡΑΦΩΝ (Καλυδώνος εν Αιτωλία, Αχρίδος κ.λπ. της Μακεδονίας) ΤΕΩΣ ΑΝΕΚΔΟΤΩΝ υπό του καθηγητού Γρηγορίου Παπαδοπούλου, σελ. 290-299.
* ΜΑΚΕΔΟΝΙΚΑ και ιδίως περί Θεσσαλονίκης υπό Νικολάου Αργυριάδη σελ. 299-304.

## Παραπομπές


## Πηγές
* 
* 
*Μανούσια Δημοσία Κεντρική Ιστορική Βιβλιοθήκη Σιάτιστας.
* Ιστοσ. Siatista News, Αναδημ. βιβλίου Φιλίππου Αν. Ζυγούρη: Ιστορικά σημειώματα περί Σιατίστης και λαογραφικά αυτής, σσ.13-18
*Αριστοτέλειο Πανεπιστήμιο Θεσσαλονίκης

Κατηγορία:Ελληνικά λογοτεχνικά περιοδικά
Κατηγορία:Ελληνικά φιλολογικά περιοδικά
Σπυρίδων Ι. Μυλωνάς

Ο **Σπυρίδων Ι. Μυλωνάς** (ρως. **Спиридон Иванович Милонас**  1778 - 1837) – ήταν πλοίαρχος Α Τάξεως του Πολεμικού Στόλου  της Ρωσικής Αυτοκρατορίας.

## Βιογραφία
«Γιος  Έλληνα άρχοντα»,  εντάχθηκε τον Μάιο του  1794 στην  Ελληνική στρατιωτική Σχολή.
Στις 16 Ιανουαρίου  1796  μεταφέρθηκε στο Ναυτικό σώμα της στρατιωτικής σχολής.
Το 1799 εντάχθηκε στο πολεμικό «Γκλεμπ» και το 1800 στην  φρεγάτα "Θεοφάνια".
Τον Οκτώβριος του 1800 έλαβε τον βαθμό του σημαιοφόρου.
Το 1802 ανέλαβε το μεταγωγικό "Charlotte".
Το 1803 έχει υπηρετήσει στο πλοίο  «Σοφία και Μαγδαληνή».
Τον Οκτώβριος του 1804 μεταφέρθηκε στον Στόλο της Μαύρης Θάλασσας.
Το 1805 με το πλοίο «Άγιος Παύλος»  ήταν στην Μεσόγειο Θάλασσα.
Το 1805 - 1808 με το πολεμικό  «Ασία»  των 66 πυροβόλων υπο τον πλοίαρχο Γ. Μπέλλι συμμετείχε σε στρατιωτικές επιχειρήσεις στη Μεσόγειο και την Αδριατική θάλασσα.
Τον Μάΐο του 1808 έλαβε τον βαθμό του λοχαγού.
Το 1808 έχει υπηρετήσει στο πλοίο «Σέλα-Μπάχρ» και το 1809 στο μεταγωγικό  «Διομήδης».
Το 1809 και μεχρι τον Απρίλιο του  1811 ανέλαβε το ναυτικό νοσοκομείο της Τεργέστης.
Απο τον Ιούλιο του 1811 μέχρι τον Μάρτιο του 1812  υπηρέτησε στον  10ο κωπήλατοστολίσκο  στην πόλη Νικολάγιεφ.
Απο τον Απρίλιο του 1812 μέχρι τον Μάρτιο του 1815 υπηρέτησε ως αξιωματικός της σημαίας υπο τον  διοικητή του στολίσκου του Δούναβη.
Απο τον Μάρτιο του 1815 μέχρι τον Απρίλιο του 1816 ανέλαβε τις κανονιοφόρους υπο  τον αριθμό 45 και αριθμό 21 στις εκβολές του ποταμού πάνω από το φρούριο του  Ισμαήλ.
Τον Νοέμβρίο του 1816  του απονέμεται το παράσημο του Τάγματος του Αγίου Γεωργίου Δ Τάξεως.
Τον Απρίλιο του 1818  διορίστηκε διοικητής λιμανιού στις όχθες του Δούναβη και έλαβε τον βαθμό του Πλωτάρχης.
Τον Μάιο του 1827 διορίστηκε διοικητής όλων των λιμανιών του Δούναβη. Τον Δεκέμβριο του ίδιου έτους έλαβε προαγωγή  στον  βαθμό του πλοιάρχου Β Τάξεως.
Τον Μάιο, 1828 μετά απο τις προσωπικές οδηγίες του τσάρου Νικόλαου  Α ', ανέλαβε διοικητής των είκοσι πλοίων  και επικεφαλής του ναυτικού επιτελείου  κατά τη διέλευση των ρωσικών στρατευμάτων από το Δούναβη. Η εκστρατεία αυτή του ρωσικού στρατού τελείωσε με την  Συνθήκη της Αδριανούπολης που, μεταξύ  άλλων  σφράγισε και  την ελευθερία της  Ελλάδας . Στις  25 Ιουνίου 1828 τιμήθηκε με το παράσημο Τάγμα της Αγίας Άννας Β Τάξεως.
Τον Ιούνιο του 1831 έλαβε τον βαθμό του πλοιάρχου Α Τάξεως.
Τον Ιανουάριο του 1836 διορίστηκε διοικητής του λιμανιού του Αστραχάν, όπου και πέθανε  το 1837.

## Οικογένεια
Σύζυγος: Κλάρα Ι. Χορτάτση.
Παιδιά: Αδελαΐδα-Θεοδαλίνδα, Αναστασία, ο ναύαρχος Νικόλαος Σ. Μυλωνάς,  Αριστείδης, Ελένη, Ελισάβετ, Μαίρη, Eπαμεινώνδας, Αικατερίνη, Ελπίδα Αλέξανδρος, Κλεοπάτρα, Ματίλντα.

## Αναφορές


Κατηγορία:Ρώσοι στρατιωτικοί
Παναγιώτης Μπούμπας

Ο **Παναγιώτης Μπούμπας** ήταν Έλληνας αθλητής της πάλης πανελληνιονίκης από την Πάτρα. Στο πανελλήνιο του 1911 πήρε μέρος σαν αθλητής της Γυμναστικής Εταιρίας Πατρών και στο πανελλήνιο του 1914 σαν αθλητής του Παναχαϊκού. 

Στους Πανελλήνιους αγώνες του 1911 ήταν πρώτος στην κατηγορία των ελαφρών βαρών και στον τελικό μεταξύ νικητών όλων των κατηγοριών τρίτος. Στους πανελλήνιους αγώνες του 1914 ήταν πρώτος στην κατηγορία βαρέων βαρών και τρίτος στον τελικό μεταξύ των νικητών σε κάθε κατηγορία.

## Διακρίσεις
* Πανελλήνιο πρωτάθλημα
:**Ελληνορωμαϊκή-ελαφρών βαρών**
::1ος: 1911

:**Ελληνορωμαϊκή-βαρέων βαρών**
::1ος: 1914

:**Ελληνορωμαϊκή-χωρίς κατηγορία κιλών**
::3ος: 1911, 1914

## Παραπομπές


Κατηγορία:Έλληνες αθλητές της ελληνορωμαϊκής πάλης
Κατηγορία:Παλαιστές της Παναχαϊκής
Διοργανώσεις Ε.Π.Σ. Φθιωτιδοφωκίδας 1984–85

Το πρωτάθλημα της Α΄ Κατηγορίας της *Ε.Π.Σ. Φθιωτιδοφωκίδας-Ευρυτανίας* της περιόδου 1984-85 ήταν το τελευταίο που περιελάμβανε ομάδες της Φωκίδας, καθώς λίγο μετά την έναρξή του, ιδρύθηκε η αυτόνομη Ε.Π.Σ. Φωκίδας, που έκτοτε διοργανώνει τα πρωταθλήματα της περιφέρειάς της. Στο Νότιο (Β') όμιλο, πρωταθλητής αναδείχθηκε ο Φωκικός και στο Βόρειο (Α΄) όμιλο ο Παλλαμιακός.

thumb|150 px|Δημοσίευμα της εφημερίδας 'Αθλητική Ηχώ' (Δεκέμβριος 1984) σχετικά με το πρωτάθλημα της συγκεκριμένης σεζόν (Πηγή: gazzetta.gr)

Ακολούθως, δόθηκε αγώνας μπαράζ μεταξύ τους για τον τίτλο της Α΄ Κατηγορίας, στον οποίο επικράτησε το συγκρότημα της Άμφισσας, κατακτώντας το πρωτάθλημα και παράλληλα την άνοδο στο Εθνικό Ερασιτεχνικό πρωτάθλημα. Το παιχνίδι έγινε στη Σουβάλα, όπου ο Φωκικός νίκησε 1-0 με γκολ του Καπαρτζάνη, με κεφαλιά στο 55ο λεπτό.  Η νικήτρια είχε καλύτερους παίκτες τους Σταυρόπουλο, Χορμόβα, Ταμπάκη, Τσούνη, Τσάφο και Καραγιώργο. Από τον Παλλαμιακό ξεχώρισαν ο πρώτος σκόρερ του πρωταθλήματος Κλείτσικας, ο Μπαμπαλής και ο Στέφος. Νεοφώτιστες ομάδες ήταν ο Παλλαμιακός, ο Ησαϊας Δεσφίνας, η Ανθήλη, ο Μώλος, η Προοδευτική, η Σπερχειάδα και το Φραντζή, που είχαν κερδίσει την άνοδό τους στην Α΄κατηγορία απ' το πρωτάθλημα της Β΄κατηγορίας της προηγούμενης σεζόν

## Νότιος Όμιλος (συμμετοχές)
Φωκικός, Αστέρας Ιτέας, Α.Ο. Μαλεσίνα, Αταλάντη, Δάφνη Λιβανάτων, Άρης Αγίου Κωνσταντίνου, Αστέρας Άγιου Σεραφείμ, Ησαΐας Δεσφίνας, Προοδευτική Λάρυμνας, Οπούντιος Μαρτίνου, Φραντζή, Κρισσαίος Χρισσού, Αγία Τριάδα, Ολυμπιακός Ανθήλης.

## Βόρειος Όμιλος (συμμετοχές)
Παλλαμιακός (1ος με 42 β., αήττητος με 16 νίκες-10 ισοπαλίες και τέρματα 70-21), Παλλαμιακή (41 β.), Α.Ο. Στυλίδα (37 β.), Α.Π.Ο.Κ. Το Βελούχι, Νίκη Μακρακώμης, Εθνικός Λαμίας, Αστέρας Ν. Μάκρυσης, Ατρόμητος Σπερχειάδας, Μαγνησιακός, Κεραυνός Άγιου Γεώργιου, Παγκρατιακός, Πελασγιακός, Αγρότης Φθιώτιδος, Προοδευτική Λαμίας.

## Πηγές
* Ηλεκτρονικό αρχείο εφημερίδας «Αθλητική Ηχώ»
* Αρχείο εφημερίδας «Φως των Σπορ»

## Παραπομπές


ΕΠΣ Φθιωτιδοφωκίδας 1984-85
ΕΠΣ Φθιωτιδοφωκίδας 1984-85
Κατηγορία:Εγχώρια ποδοσφαιρικά πρωταθλήματα 1984-1985
Καλλιπίδες

**Καλλιπίδες** (γένος Ελληνοσκυθικόν), ήταν σιτοφάγοι λαοί που γνώριζαν την καλλιέργεια της γης, ήξεραν να σπέρνουν να θερίζουν και να καταναλώνουν ψωμί. 

## Πηγή
Ηρόδοτος 4,17 «σίτον δε και σπείρουσι και σιτέονται...»

Κατηγορία:Σκύθες
Κατηγορία:Αρχαίοι λαοί
Βασίλειος Πέττας

Ο **Βασίλειος Πέττας** ήταν Έλληνας αθλητής του στίβου, μαραθωνοδρόμος, πανελληνιονίκης από την Πάτρα. Στο πανελλήνιο του 1910 πήρε μέρος σαν αθλητής του Παναχαϊκού και στο πανελλήνιο του 1924 σαν αθλητής του Πανελλήνιου. Το επάγγελμα του ήταν στρατιωτικός αφού στους αγώνες του 1924 σύμφωνα με τις εφημερίδες της εποχής ήταν λοχαγός. 

Στους Πανελλήνιους αγώνες του 1910 ήταν δεύτερος στον μαραθώνιο με χρόνο *3:05.22.0*, στον αγώνα πήρε μέρος με την φανέλα του Παναχαϊκού. 

Στους Πανελλήνιους αγώνες του 1924 αναφέρεται πάλι συμμετοχή του σε μαραθώνιο πανελλήνιου πρωταθλήματος μετά από 14 χρόνια και με φανέλα άλλου συλλόγου του Πανελλήνιου, ήταν τέταρτος. 

## Διακρίσεις
* Πανελλήνιο πρωτάθλημα
:**Μαραθώνιος**
::2ος: 1910

## Παραπομπές


Κατηγορία:Έλληνες μαραθωνοδρόμοι
Κατηγορία:Αθλητές στίβου της Παναχαϊκής
Κατηγορία:Αθλητές στίβου Πανελληνίου
Κατηγορία:Έλληνες στρατιωτικοί
Κατηγορία:Έλληνες υπαξιωματικοί του στρατού ξηράς
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Νικόλαος Σ. Μυλωνάς

Ο **Νικόλαος Σ. Μυλωνάς** (ρως. **Николай Спиридонович Милонас** 1816-1890) – ήταν Ρώσος Υποναύαρχος

## Βιογραφία
Ο Νικόλαος Σ. Μυλωνάς γεννήθηκε σε μια μεγάλη ελληνική οικογένεια του αξιωματικού του ναυτικού Σπυρίδωνα Μυλωνά και της γυναίκας του Κλάρας Χορτάτση. Τον Δεκέμβριο του 1828 εντάχθηκε στη Ναυτική στρατιωτική σχολή και ταξίδευε σαν δόκιμος με το πλοίο "Prokhor" από την Κροστάνδη στο Τάλιν και το αντίστροφο. 
Το 1835 - 1837 με τα πολεμικά "Diana", "Πήγασος" και "Ερμής" ο Νικόλαος Μυλωνάς συμμετείχε στην εκστρατεία της Αμπχαζίας. Τον Μάρτη του 1838 μετατέθηκε στην φρεγάτα "Standart" που μεταφέρει αποβατικά στρατεύματα μεταξύ
Σεβαστούπολης και Οδησσού, συμμετείχε στην απόβαση και κατάληψη της πόλης Σαπσούχο. Για τη γενναιότητά του απονεμήθηκε το παράσημο Τάγμα της Αγίας Άννας Δ Τάξεως. Το 1839 με το πλοίο "Τσεσμέ" κάνει περιπολίες στα ανοικτά της ανατολικής ακτής της Μαύρης Θάλασσας. Το 1840 ο Μυλωνάς προήχθη στο βαθμό του λοχαγού. Με την φρεγάτα "Τένεδος" έκανε περιπολίες στα ανοικτά της ανατολικής ακτής της Μαύρης Θάλασσας. Το 1843 - 1846 με την σκούνα «Αγγελιοφόρος» και την φρεγάτα «Μεσημβρία» περιπολούσε τα παράλια της Αμπχαζίας και στη συνέχεια, τις εκβολές του Δνείπερου. Το 1847 - 1848 με τη φρεγάτα "Μπραήλα" και την κορβέτα "Πυλάδης" περιπολούσε στη Μαύρη Θάλασσα. Το 1849 μεταφέρθηκε στα ατμόπλοια "Βεσσαραβία" και "Νταργκο" στην Μαύρη Θάλασσα και στη συνέχεια με το το ατμόπλοιο "Κριμαία" έπλευσε μεταξύ Οδησσού και Κωνσταντινούπολης.

Τον Νοέμβριο του 1849 ο Μυλωνάς μεταφέρθηκε διοικητής του μεταγωγικού "Γιάλτα". Τον Μάρτιο του 1852 έλαβε τον βαθμό του Πλωτάρχη και τα χρόνια 1852 - 1853 διοικούσε το πλοίο μεταφοράς "Γκασταγκάη" που στήριζε τις οχυρώσεις του Ευξείνου Πόντου. Τον Νοέμβριο του 1854 του απονέμεται το παράσημο του Τάγματος του Αγίου Γεωργίου Δ Τάξεως.Το 1855 μεταφέρθηκε διοικητής του πλοίου "Γκασταγκάη" στα στενά του Κερτς. Το επόμενο έτος ήταν διοικητής του μεταγωγικού "Ρίο" στην Μαύρη Θάλασσα.
Το 1857 προήχθη στο βαθμό του πλοιάρχου Β Τάξεως. Τον Νοέμβριο του 1868 έλαβε τον βαθμό του πλοιάρχου Α Τάξεως. Τον Μάρτιο του 1876 ο Μυλωνάς προήχθη στο βαθμό του Υποναυάρχου με απομάκρυνση από την υπηρεσία.
Πέθανε το 1890 στην πόλη Κρεμεντσούγκ της Ουκρανίας.

## Παραπομπές


Κατηγορία:Ρώσοι στρατιωτικοί
AQ

Η συντομογραφία λατινικών χαρακτήρων **AQ** ή **.aq** (στην αγγλική γλώσσα προφέρεται έι-κιου) μπορεί να αναφέρεται:
*Ως **AQ**
**Στην Ανταρκτική, ήπειρο κατά ISO 3166
**Στην Λ' Άκουιλα πόλη της Ιταλίας.
**Στην Αλ Κάιντα, τρομοκρατική οργάνωση.
*Ως .aq στον top-level domain κωδικό για την Ανταρκτική στο διαδίκτυο.
AJ

Η συντομογραφία λατινικών χαρακτήρων **AJ** ή **aJ** (στην αγγλική γλώσσα προφέρεται έι-τζέι) μπορεί να αναφέρεται:

* Ως **AJ**, στo Αζερμπαϊτζάν, χώρα κατά WMO και παλαιότερα NATO.
* Στo aJ, μονάδα μέτρησης ισχύος (attoJoule) που ισοδυναμεί με 10-18 Joules.
* Στον παλαιστή Έι Τζέι Στάιλς.
Βαλκανικοί Αγώνες Στίβου 1964

Οι **23οι [[Βαλκανικοί Αγώνες Στίβου]] 1964** έγιναν στο Βουκουρέστι, στο "Στάδιο 23ης Αυγούστου", από 11 ως 13 Σεπτεμβρίου. Μετείχαν και οι έξι βαλκανικές χώρες. Στις γυναίκες δεν μετείχε η Τουρκία. Κατά τη διάρκεια των αγώνων σημειώθηκαν 10 ρεκόρ αγώνων και πολλά εθνικά ρεκόρ. Νικήτρια αναδείχθηκε η **[[Ρουμανία]]** και στους άνδρες και στις γυναίκες.
 
## Αποτελέσματα

### Ανδρών

#### Βαθμολογία

### Γυναικών

#### Βαθμολογία

## Πηγές
*BALKAN GAMES/CHAMPIONSHIPS. 
*"Αθλητική Ηχώ", 14/9/1964.

Κατηγορία:Βαλκανικοί Αγώνες Στίβου
Κατηγορία:Στίβος το 1964
Κατηγορία:Βουκουρέστι
Βαλκανικοί Αγώνες Στίβου 1964
ΑΓ

Η συντομογραφία **ΑΓ** ή **Αγ** ή **αγ** μπορεί να αναφέρεται:
*Ως **Άγ.**, **Αγ.** ή **ΑΓ.** σε άγιο ή αγία
*Ως **Α.Γ.**
**στο ψευδώνυμο του Νικολάου Σκουφά στη Φιλική Εταιρεία
**στην Αγία Γραφή 
*Ως **ΑΓ** ή **Α/Γ** σε αρματαγωγό πλοίο
*Ως **α.γ.** στο αυτογκόλ στο ποδόσφαιρο
*Ως ͵ΑΓ´ ή **͵αγ´** στο ελληνικό σύστημα αρίθμησης ο αριθμός 1.003
Πανελλήνιο πρωτάθλημα τάεκβοντο (ΕΛ.Ο.Τ.)

Το **Πανελλήνιο πρωτάθλημα Ταεκβοντό ανδρών-γυναικών** διεξάγετε από την Ελληνική Ομοσπονδία Ταεκβοντό (ΕΛΟΤ), που ιδρύθηκε το 1987.

## Διοργανώσεις

### Σύνολο τίτλων

## Παραπομπές


## Εξωτερικοί σύνδεσμοι
*Επίσημη ιστοσελίδα της Ελληνικής Ομοσπονδίας Ταεκβοντό
*Παλαιότερη ιστοσελίδα της Ελληνικής Ομοσπονδίας Ταεκβοντό (έως το 2016) στο Internet Archive
*Αρχείο Αθλητικής Ηχούς

ταεκβοντο
Κατηγορία:Τάε κβον ντο στην Ελλάδα
Βαλκανικοί Αγώνες Στίβου 1965

Οι **24οι [[Βαλκανικοί Αγώνες Στίβου]] 1965** έγιναν από 9 ως 12 Σεπτεμβρίου στην Ελλάδα. Η τελετή έναρξης που συνδυάστηκε με τον τερματισμό του μαραθωνίου έγινε στο Παναθηναϊκό Στάδιο στην Αθήνα, την Πέμπτη 9 Σεπτεμβρίου παρουσία 30.000 θεατών με ελεύθερη είσοδο. Το υπόλοιπο πρόγραμμα έγινε στο Στάδιο Καραϊσκάκη στο Νέο Φάληρο, από 10 ως 12 Σεπτεμβρίου, παρουσία 45.000 θεατών. Μετείχαν πέντε βαλκανικές χώρες, εκτός από την Αλβανία με την οποία η Ελλάδα δεν είχε διπλωματικές σχέσεις, παρά την άδεια που είχε εξασφαλίσει ο ΣΕΓΑΣ από το Υπ. Εξωτερικών ώστε να επιτραπεί η μετακίνησή των αθλητών της Αλβανίας χωρίς θεώρηση διαβατηρίων. Οι αθλητές και οι αθλήτριες της Αλβανίας έφτασαν στην Κακκαβιά, όπου οι Αλβανοί συνοδοί απαίτησαν τη θεώρηση των διαβατηρίων, με αποτέλεσμα να μην επιτραπεί η είσοδος τους στη χώρα από τις τελωνειακές αρχές. Νικήτρια των αγώνων αναδείχθηκε η **[[Ρουμανία]]** και στους άνδρες και στις γυναίκες.
 
## Αποτελέσματα

### Ανδρών

Ο νικητής έτρεξε ξυπόλητος για 17χλμ, από την Παλλήνη ως το Στάδιο.
#### Βαθμολογία

### Γυναικών

#### Βαθμολογία

## Παραπομπές


## Πηγές
*BALKAN GAMES/CHAMPIONSHIPS. 
*"Αθλητική Ηχώ", 9/9/1965 ως 13/9/1965.

Κατηγορία:Βαλκανικοί Αγώνες Στίβου
Κατηγορία:Στίβος το 1965
Κατηγορία:Αθλητισμός στην Ελλάδα
Ψαμμίτης

thumb|200px|Δείγμα κόκκινου ψαμμίτη.
Ο **ψαμμίτης** ή **αμμόλιθος** είναι κλαστικό ιζηματογενές πέτρωμα το οποίο αποτελείται από κόκκους άμμου που συγκρατούνται μαζί με ορυκτές συγκολλητικές ουσίες και κόκκους πετρωμάτων. Οι κόκκοι έχουν μέγεθος από 2 μέχρι 0,06 χιλιοστά. Συνήθως οι κόκκοι είναι από χαλαζία ή άστριο, επειδή είναι άφθονοι στο φλοιό της Γης, ενώ επίσης μπορεί να υπάρχουν κόκκοι καολίνη ή μοσχοβίτη, οι οποίοι δίνουν αντίστοιχα τον καολινικό ψαμμίτη και τον μαρμαρυγιακό ψαμμίτη. Το συνδετικό υλικό ποικίλει και μπορεί να είναι άργιλος ή αργιλικός σχιστόλιθος ή ανθρακικό ορυκτό όπως ο ασβεστίτης ή σπανιότερα ο δολομίτης. Οι ψαμμίτες πλούσιοι σε κόκκους αστρίου λέγονται αρκόζες. Ο ψαμμίτης, όπως και η άμμος έχει πολλά χρώματα, αλλά συνήθως είναι καφέ, κόκκινος, κίτρινος, γκρι, ροζ ή μαύρος. 

## Ιδιότητες
Ο ψαμμίτης είναι πορώδης και έχει την ιδιότητα να φιλτράρει και να αποθηκεύει μεγάλες ποσότητες υγρών και για αυτόν τον λόγο είναι πολύτιμος για τη δημιουργία αποθεμάτων νερού και πετρελαίου. Σχηματίστηκε εκεί που κάποτε υπήρχαν μικρές θάλασσες. Οι ψαμμίτες παρουσιάζονται σε πολλά σημεία της Γης, συχνότερα στις ερήμους ή σε ξηρά μέρη, όπως η Σαχάρα, η Αραβική έρημος, η Αυστραλιανή έρημος και οι ανατολικές Ηνωμένες πολιτείες.

## Χρήσεις
Χρησιμοποιείται στην κατασκευή κτιρίων, τόσο ως δομικό υλικό, όσο και ως διακοσμητικό στοιχείο σε δάπεδα και τοίχους. Εξορύσσεται κυρίως σε ογκόλιθους από ορυχεία ανοικτού λάκκου και στη συνέχεια μεταποιείται σε εργοστασιακές μονάδες. Ως υλικό είναι ευαίσθητο στην αποσάθρωση, αν και οι μηχανικές του αντοχές διαφέρουν ανάλογα με τη σύσταση του πετρώματος. Στην Κοιλάδα των Μνημείων τα στρώματα ψαμμίτη διαβρώθηκαν και σχημάτισαν τους χαρακτηριστικούς απότομους λόφους, ενώ στο Εθνικό πάρκο Αψίδων από τη δράση του αέρα σχηματίστηκαν πέτρινες αψίδες.

Ο ψαμμίτης μπορεί να μετατραπεί σε χαλαζίτη με θέρμανση και πίεση, η οποία συνήθως ασκείται στις τεκτονικές κινήσεις κατά την ορογένεση.

## Παραπομπές


## Εξωτερικοί σύνδεσμοι

Κατηγορία:Ιζηματογενή πετρώματα
Κατηγορία:Οικοδομικά υλικά
Κατηγορία:Άμμος
Ελληνική απογραφή 1896

Η **ελληνική απογραφή 1896** ήταν η δέκατη ένατη επίσημη απογραφή του ελληνικού κράτους. Διεξήχθη μία μέρα μεταξύ 5 και 6 Οκτωβρίου 1896. Ήταν μία από τις πρώτες απογραφές που τήρησαν τις τις βασικές διατάξεις όπως αυτές διαμορφώθηκαν στα Διεθνή Στατιστικά συνέδρια των Βρυξελλών (1853), του Παρισιού (1855) και της Βιέννης (1857). Η απογραφή διεξήχθη με τη χρήση ειδικών ατομικών απογραφικών δελτίων. Κατά την απογραφή συλλέχθηκαν στοιχεία για το φύλλο, την ηλικία, τη θρησκεία αλλά όχι τη γλώσσα. Ωστόσο, η επεξεργασία των συλλεχθέντων στοιχείων δεν ολοκληρώθηκε εξαιτίας της καταστροφής του απογραφικού υλικού κατά τη διάρκεια πυρκαγιάς. Ο συνολικός πληθυσμός των κατοίκων της ελληνικής επικράτειας ανήλθε στους 2.433.806 κατοίκους, ενώ υπήρξε αύξηση 246.598 κατοίκων σε σχέση με την προηγούμενη απογραφή του 1889. Η συνολική επιφάνεια ήταν 63.606 τ.χλμ. και η πυκνότητα του πληθυσμού ήταν 34,4 κάτ/τ.χλμ. Ως προς την εδαφική κατάσταση της χώρας, δε σημειώθηκε καμία μεταβολή από την προηγούμενη απογραφή. Στα εδάφη συμπεριλαμβάνονταν η Πελοπόννησος, η Στερεά Ελλάδα, οι Κυκλάδες, τα Επτάνησα, η Θεσσαλία και ένα μικρό μέρος της Ηπείρου, η Άρτα. 

## Κάτοικοι κατά νομούς

## Παραπομπές


## Πηγές
* ΣΤΑΤΙΣΤΙΚΑ ΑΠΟΤΕΛΕΣΜΑΤΑ ΤΗΣ ΑΠΟΓΡΑΦΗΣ ΤΟΥ ΠΛΗΘΥΣΜΟΥ ΚΑΤΑ ΤΗΝ 5-6 ΟΚΤΩΒΡΙΟΥ 1896 - Υπουργείον Εσωτερικών-Τμήμα Δημόσιας Οικονομίας και Σταιστικής, Εθνικό Τυπογραφείο και Λιθογραφείο, Αθήνα, 1897

1896
Ψαμμίτης (αποσαφήνιση)

Ο όρος **ψαμμίτης** μπορεί να αναφέρεται:

* στο πέτρωμα Ψαμμίτης
* στην πραγματεία του Αρχιμήδη ψαμμίτης (Αρχιμήδης)
* στο βουνό της Κρήτης Ψαμμίτης (Κρήτη)
Μεγάλη Λίμνη των Άρκτων

Η **Μεγάλη Λίμνη της Αρκούδας** (στα αγγλικά *Great Bear Lake*, Γκρέιτ Μπέαρ Λέικ) είναι η μεγαλύτερη λίμνη που βρίσκεται ολόκληρη στην επικράτεια του Καναδά, η τέταρτη μεγαλύτερη στη Βόρεια Αμερική και έβδομη μεγαλύτερη στη Γη. Έχει έκταση 31.153 τετραγωνικά χιλιόμετρα και μέγιστο βάθος 447 μέτρα. Βρίσκεται στα Βορειοδυτικά Εδάφη πάνω στον αρκτικό κύκλο, σε υψόμετρο 186 μέτρων.

Από τη λίμνη πηγάζει ο ποταμός Γκρέιτ Μπέαρ Ρίβερ, ο οποίος ύστερα από διαδρομή περίπου 100 χιλιομέτρων εκβάλλει στο ποταμό Μακένζι. Η λίμνη περιβάλλεται από δάση τάιγκας, αλλά βόρειά της υπάρχει η αρκτική τούνδρα.

## Παραπομπές


Κατηγορία:Λίμνες του Καναδά
Κατηγορία:Βορειοδυτικά Εδάφη
Επιτύμβια στήλη του Μάρκου Αυρήλιου Άλεξυ (Εθνικό Αρχαιολογικό Μουσείο)

Η **επιτύμβια στήλη του Μάρκου Αυρήλιου Αλέξυ** είναι αρχαιολογικό εύρημα από τη Σπάρτη που φιλοξενείται στο Εθνικό Αρχαιολογικό Μουσείο. Βρέθηκε ίσως το 1858 σε αρχαιολογικές ανασκαφές της Γαλλικής σχολής και προστέθηκε στην αρχαιολογική συλλογή το 1883.
## Περιγραφή
Η στήλη εικονίζει έναν Σπαρτιάτη πολεμιστή στην υπηρεσία της Ρωμαϊκής Λεγεώνας. Στην αριστερή πλευρά φέρει την επιγραφή «ΜΑΡΚΟΣ ΑΥΡΗΛΙΟΣ ΑΛΕΞΥΣ ΘΕΩΝΟΣ ΣΤΡΑΤΕΥΣΑΜΕΝΟΣ ΚΑΤΑ ΠΕΡΣΩΝ ΕΤΗ ΒΙΩΣΑΣ Λ΄». Μαθαίνουμε λοιπόν ότι εικονίζεται ο Μάρκος Αυρήλιος Άλεξυς του Θέωνος, ο οποίος έλαβε μέρος στον Ασιατικό πόλεμο κατά των Περσών και πέθανε σε ηλικία 30 χρονών. Ο πολεμιστής εικονίζεται στην δεξιά μεριά της στήλης. Φοράει πίλο, θώρακα και μανδύα. Στο δεξί κρατάει ένα ρόπαλο με καρφιά, ενώ με το αριστερό κρατάει το δεμένο στη ζώνη του μακρύ σπαθί με μακρυά λαβή. Έχει κοντά του στρογγυλή ασπίδα.
## Ιστορική τοποθέτηση
Το έργο άγνωστου καλλιτέχνη χρονολογείται στις αρχές του 3ου αιώνα.

## Πηγές

* 
## Εξωτερικοί σύνδεσμοι
* φωτογραφικό υλικό
* φωτογραφικό υλικό
* παρουσίαση

Κατηγορία:Εθνικό Αρχαιολογικό Μουσείο Αθηνών
Κατηγορία:Στήλες
Κατηγορία:Αρχαιολογικά ευρήματα στη Λακωνία
Κοιλάδα (γεωγραφία)

[thumb|240px|Η [κοιλάδα των Τεμπών.]]
**Κοιλάδα** είναι ένα επιφανειακό κοίλωμα, δηλαδή μια επιμήκης και σχετικά στενή εντομή στην επιφάνεια της Γης, που παρουσιάζει κλίση ως προς τον ορίζοντα. Μια πολύ βαθιά κοιλάδα μπορεί να χαρακτηριστεί ως φαράγγι ή χαράδρα, ενώ μια στενή ως στενά, π.χ. τα στενά του Σαραντοπόρου. Σε μια κοιλάδα διακρίνεται ο πυθμένας και οι πλευρές.

Οι κοιλάδες έχουν ποικίλα σχήματα, τα οποία οφείλονται στα διαφορετικά πετρώματα που συναντά το νερό καθώς διαβρώνει όλο και βαθύτερα το έδαφος. Το αποτέλεσμα είναι αλλού να υπάρχουν καταρράκτες ή ορμητικά νερά και αλλού να σχηματίζονται λίμνες ποικίλου πλάτους και βάθους.

## Ταξινόμηση
Αναλόγα με το τρόπο γέννησής τους, οι κοιλάδες χωρίζονται σε *αρχικές*, οι οποίες γεννήθηκαν ως αποτέλεσμα της κατασκευής του εδάφους (π.χ. εξαιτίας ενός ρήγματος) και αργότερα σμιλεύτηκαν από τη δράση των νερών, και σε *διαβρωσιγενείς κοιλάδες*. Οι κοιλάδες σχηματίζονται είτε από τη διάβρωση από ποταμούς ή παγετώνες. Στην πρώτη περίπτωση έχει σχήμα V και στη δεύτερη U. 

Ένας ιδιαίτερος τύπος κοιλάδας είναι η **κρεμαστή κοιλάδα**, στην οποία ο πυθμένας βρίσκεται σε μεγαλύτερο υψόμετρο απ' ό,τι το κύριο κανάλι στο οποίο καταλήγει. Εμφανίζονται όταν ο αποδέκτης είναι κοιλάδα σχήματος U. Έχουν προέλευση συνήθως παγετωνική. Όταν καλύπτονταν από παγετώνες η βαθύτερη κοιλάδα σχηματίστηκε από τη δράση ενός μεγαλύτερου παγετώνα, ο οποίος έσκαψε βαθύτερα το έδαφος και η κρεμαστή από έναν ελαφρύτερο. Όταν οι παγετώνες έλιωσαν, το έδαφος διατήρησε τη μορφολογία που είχε και σχημάτισε μια κρεμαστή κοιλάδα.

Οι κοιλάδες ανάλογα με τη διέυθυνσή τους σε σχέση με τα περιβάλλοντα βουνά χωρίζονται σε *επιμήκεις* ή *παράλληλες* (όπως η κοιλάδα του Ευρώτα) και *εγκάρσιες*.

## Πηγή
* Μεγάλη Ελληνική Εγκυκλοπαίδεια, τόμος ΙΔ, σελίδα 637
Βραβεία Σωματείου Αμερικανών Παραγωγών του 2011

Η **23<sup>η</sup> Απονομή των Βραβείων του Σωματείου Αμερικανών Παραγωγών**, τα οποία τιμούν τις καλύτερες παραγωγές στο χώρο του αμερικανικού κινηματογράφου και της τηλεόρασης για το έτος 2011, έλαβε χώρα στις 21 Ιανουαρίου του 2012. 

## Βραβεία
Ακολουθούν οι υποψηφιότητες για το έτος 2011. Με έντονη γραμματοσειρά δηλώνονται οι νικητές.

## Τιμητικά Βραβεία
*Milestone Award: Λέσλι Μουνβς 

*David O. Selznick Achievement Award in Theatrical Motion Pictures: Στήβεν Σπίλμπεργκ

*Norman Lear Achievement Award in Television: Ντον Μίσχερ

*Vanguard Award: Σταν Λι 
::Απονέμεται ως αναγνώριση ενός εξέχοντος επιτεύγματος στα νέα μέσα και την τεχνολογία.

*Stanley Kramer Award: *«In the Land of Blood and Honey»*: Αντζελίνα Τζολί
::Απονέμεται στην ταινία που ρίχνει φως σε κοινωνικά ζητήματα.

## Εξωτερικοί σύνδεσμοι
*Επίσημη ανακοίνωση νικητών.
*Οι υποψηφιότητες στο IMDb.

2011
Παραγωγών Σωματείο
Βαλκανικοί Αγώνες Στίβου 1966

Οι **25οι [[Βαλκανικοί Αγώνες Στίβου]] 1966** έγιναν από 15 ως 18 Σεπτεμβρίου στο Σεράγεβο. Την πρώτη ημέρα έγινε η τελετή έναρξης που συνδυάστηκε με τη διεξαγωγή του μαραθωνίου δρόμου. Τις επόμενες τρεις ημέρες έγινε το υπόλοιπο πρόγραμμα των αγώνων. Μετείχαν 250 αθλητές και αθλήτριες από τις πέντε βαλκανικές χώρες, εκτός από την Αλβανία. Νικήτριες αναδείχθηκαν η **[[Ρουμανία]]** και η **[[Βουλγαρία]]** στους άνδρες και στις γυναίκες αντίστοιχα, έπειτα από σκληρή μάχη με τη Γιουγκοσλαβία, ειδικά στις γυναίκες.
 
## Αποτελέσματα

### Ανδρών

Ο νικητής έτρεξε ξυπόλητος για 17χλμ, από την Παλλήνη ως το Στάδιο.
#### Βαθμολογία

### Γυναικών

#### Βαθμολογία

## Πηγές
*BALKAN GAMES/CHAMPIONSHIPS. 
*"Αθλητική Ηχώ", 15/9/1966 ως 19/9/1966.

Κατηγορία:Βαλκανικοί Αγώνες Στίβου
Κατηγορία:Στίβος το 1966
Κατηγορία:Σαράγιεβο
Σεργκέι Γεσένιν

μικρογραφία|δεξιά|Ο Γεσένιν διαβάσει του Χλοπούσα μονόλογο από το ποίημα του "Πουγατσοίβ"Ο **Σεργκέι Αλεξάντροβιτς Γεσένιν** (ρωσικά: Сергей Александрович Есенин, 3 Οκτωβρίου 1895 - 28 Δεκεμβρίου 1925) ήταν Ρώσος λυρικός ποιητής. Υπήρξε από τους πιο δημοφιλείς Ρώσους ποιητές του 20ου αιώνα, με σημαντικό έργο. Η ηλικία του όταν πέθανε ήταν μόλις  31 ετών.

## Βίος
Γεννήθηκε στο χωριό Κονσταντίνοβο της επαρχίας του Ρυαζάν της Ρωσικής Αυτοκρατορίας από ένα ζευγάρι φτωχών αγροτών. Άρχισε να γράφει ποίηση στα εννέα του χρόνια. Το 1912 μετακόμισε στη Μόσχα, όπου εργάστηκε ως στοιχειοθέτης σε ένα τυπογραφείο. Τον επόμενο χρόνο εγγράφηκε στο Κρατικό Πανεπιστήμιο της Μόσχας ως εξωτερικός φοιτητής και φοίτησε εκεί ενάμισι χρόνο, χωρίς να ολοκληρώσει τις σπουδές του.

Η πρώιμη ποίησή του είναι επηρεασμένη από το φολκλορικό στοιχείο της ζωής των χωρικών κυρίως. Το 1915, μετακόμισε στην Αγία Πετρούπολη, όπου γνωρίστηκε με το σπουδαιότερο ρώσο ποιητή της εποχής, το συμβολιστή Αλεξάντρ Μπλοκ καθώς και έτερους σημαντικούς ποιητές, όπως το Σεργκέι Γκοροντιέτσκι, το Νικολάι Κλούγιεφ και τον Αντρέι Μπέλυ. Στην Αγία Πετρούπολη έγινε γνωστός στους καλλιτεχνικούς κύκλους ιδιαίτερα και λόγω της βοήθειας του Μπλοκ. Ο ίδιος Γεσένιν έλεγε ότι ο Μπέλυ τού έμαθε τη σημασία της φόρμας ενώ ο Μπλοκ και ο Κλούγιεφ τού δίδαξαν τον πραγματικό λυρισμό.

## Προέλευση του επωνύμου "Γεσένιν"
Επώνυμο "Γεσένιν" προέρχεται από τη ρίζα "Γέσεν". Στα λεξικά Ριαζάν και Ταμπόφ διαλέκτους που ανήκει στην ανατολική ομάδα των διαλέκτων της Νότιας Ρωσίας, η λέξη "Γέσενι" σημαίνει "φθινόπωρο".  Έτσι, λογοτεχνικά αναλογική του επωνύμου "Γεσένιν" θα μπορούσε να είναι η λέξη "Οσένιν" (στα ρωσικά "Όσιεν" σημαίνει "φθινόπωρο"). Ωστόσο, αυτό το επώνυμο δεν έχει βρεθεί.

## Παραπομπές


## Σύνδεσμος
Πισκουνόβα Σ.Β., Μαχρατσίοβα Τ.Β., Γούμπαρεβα Β.Β., Λεξικό Ταμπόβ Διάλεκτοι (πνευματικό και υλικό πολιτισμό). Το Ταμπόβ: Εκδοτικός Τ.Γ.Ου. του ονομάτου Γ.Ρ. Δερσάβιν, 2001. 278 σελίδα.

## Εξωτερικοί σύνδεσμοι
*Find A Grave Memorial for Sergei Alexandrovich Yesenin (1895-1925)
Collection of Sergey Yesenin's Poems in English:
*
*Sergey Yesenin. Collection of Poems
*Sergey Yesenin. Collection of Poems. Bilingual Version
*The Fugue Aesthetics of J.H. Stotts: Esenin, Footnotes for a Triptych at blogspot.com (Bio and English translation)
* Sergey Yesenin's Autobiography. (English translation)
* Biography, photos and poetry (Russian)
* Yesenin's poetry (Russian)
* Yesenin's museum in Viazma (Russian)
* Alexander Novikov sings songs based on Yesenin's poetry (10 songs in WMA format
* Translation of "The Birch" by Leo Yankevich 
* Translation of "The Orphan" by Akbar Muhammad
* 
* The Dark Man (English translation)
* Farewell My Friend (English translation) 
* 
* Μεταφράσεις του Γιώργου Σοϊλεμεζίδη

Κατηγορία:Ρώσοι ποιητές
Μπενεντέτο Μπορντόνε

Ο **Μπενεντέτο Μπορντόνε** (ιταλ.:*Benedetto Bordone*, 1460–1531) υπήρξε Ενετός βιβλιογράφος, μικρογράφος και χαρτογράφος.

## Βιογραφία
Γεννήθηκε στην Πάντοβα το 1460. Γιος του ήταν ο Ιούλιος Καίσαρας ντε λα Σκάλα, εγγονός του ο Τζουζέππε Γιούστο Σκαλιέρο, ιδρυτής της επιστήμης της ιστορικής χρονολόγησης.

Απεβίωσε το 1531.

## Συγγράμματα
Το γνωστότερο σύγγραμμά του ήταν το *Isolario* (*Περιγραφή των νησιών*) στο οποίο περιγράφει όλα τα τότε γνωστά νησιά της Γης, αναφέροντας τους μύθους και τον πολιτισμό τους, το γεωγραφικό τους κλίμα, την θέση του και την ιστορία τους. Εκδόθηκε στην Βενετία το 1528. Χρησίμευσε στους ναυτικούς και περιείχε όλα τα νεοανακαλυφθέντα νησιά του Ατλαντικού.

## Παραπομπές


## Εξωτερικοί σύνδεσμοι

* http://www.henry-davis.com/MAPS/Ren/Ren1/343.html 

Κατηγορία:Ιταλοί χαρτογράφοι
Γάιδαρος Μεγάλου Χωριού Τήλου

*Για το νησάκι με το ίδιο όνομα στην Τήλο δείτε το λήμμα: [[Γάιδαρος Λιβαδειών Τήλου]]*

Ο **Γάιδαρος** είναι μια μικρή νησίδα κοντά στις ακτές της Τήλου. Είναι βραχώδης και βρίσκεται βορειοδυτικά από το Μεγάλο Χωριό, προς την κατεύθυνση της Νισύρου. Σύμφωνα με την απογραφή του 2011 είναι ακατοίκητη. Πάνω στο νησί υπάρχουν αρκετοί θάμνοι, οι οποίοι αποτελούν την μοναδική βλάστηση του. Διοικητικά, σύμφωνα με το σχέδιο Καλλικράτης, ανήκει στο Νομό Δωδεκανήσου και στο δήμο Τήλου και σύμφωνα με την απογραφή του 2011 δεν κατοικείται. Ως οικισμός αναγνωρίστηκε για πρώτη φορά το 2001.

## Εξωτερικοί σύνδεσμοι
* Αεροφωτογραφίες από το http://www.airphotos.gr

## Παραπομπές


Κατηγορία:Βραχονησίδες της Τήλου
Νομοθετικό Σώμα της Νεμπράσκα

Το **Νομοθετικό Σώμα της Νεμπράσκα** (αγγλικά: *Nebraska Legislature*) είναι το ανώτατο νομοθετικό σώμα της Πολιτείας της Νεμπράσκα, στην περιοχή των Μεγάλων Πεδιάδων των ΗΠΑ. Το Νομοθετικό Σώμα συνέρχεται στο Πολιτειακό Καπιτώλιο της Νεμπράσκα στην Πόλη του Λίνκολν, στην Κομητεία Λάνκαστερ. 

Το Νομοθετικό Σώμα της Νεμπράσκα είναι ασυνήθιστο για το λόγο ότι είναι μονοθάλαμο και μη κομματικό. Ουδεμία άλλη πολιτεία στις Η.Π.Α. έχει μονοθάλαμο νομοθετικό σώμα, αν και τα νομοθετικά σώματα δύο εδαφών των Η.Π.Α.&mdash;των Παρθένων Νήσων και του Γκουάμ&mdash;είναι μονοθάλαμα, όπως είναι το Συμβούλιο της Περιφέρειας της Κολούμπια.  Με 49 μέλη είναι επίσης το μικρότερο πολιτειακό νομοθετικό σώμα (το επόμενο μικρότερο είναι το 60μελές διθάλαμο Νομοθετικό Σώμα της Αλάσκα).

## Ιστορία
Το Πρώτο Εδαφικό Νομοθετικό Σώμα της Νεμπράσκα συνήλθε στην Ομάχα το 1855, μένοντας εκεί μέχρι που η προαγωγή σε πολιτεία δόθηκε το 1867. Η Νεμπράσκα αρχικά λειτουργούσε υπό ένα διθάλαμο νομοθετικό σώμα, αλλά με τον καιρό η δυσαρέσκεια με το διθάλαμο σύστημα αυξήθηκε. Χάνονταν νομοσχέδια επειδή οι βουλές δεν μπορούσαν να συμφωνήσουν σε μια μοναδική εκδοχή.

## Μέλη
*Σημείωση: Το Νομοθετικό Σώμα της Νεμπράσκα είναι μη κομματικό· οι κομματικές παρατάξεις των μελών αναφέρονται για πληροφοριακούς σκοπούς μόνο.*

## Αναφορές


## Εξωτερικοί σύνδεσμοι
*The official site of the Nebraska Unicameral Legislature
**History of the Nebraska Unicameral

Κατηγορία:Πολιτειακές άνω βουλές στις Ηνωμένες Πολιτείες
Κατηγορία:Πολιτειακές κάτω βουλές στις Ηνωμένες Πολιτείες
Κατηγορία:Νεμπράσκα
Χριστοπιστία

Η **Χριστοπιστία** ήταν ελληνικό πολιτικό κόμμα το οποίο έλαβε μέρος σε εθνικές εκλογές και σε ευρωεκλογές από το 1993 μέχρι το 2004.

## Ιστορία
Το κόμμα ιδρύθηκε το 1993 από τον Ευστάθιο Πατσαντζή, ως συνέχεια κομμάτων που είχε σχηματίσει στις προηγούμενες εκλογές (το «Ολυμπιακή Δημοκρατία» στις εθνικές εκλογές το 1977, το 1981, το 1985 και το 1989 και το «Βασιλομάχος» σε αυτές του 1990).

Έλαβε μέρος σε εθνικές εκλογές το 1993, το 1996, το 2000 και το 2004, ενώ σε ευρωεκλογές το 1994, το 1999 με 4 υποψηφίους και το 2004. Συμμετείχε στη Διακομματική Επιτροπή Εκλογών το 2004. Έκτοτε έπαψε να παίρνει μέρος στις εκλογές, αφού δεν κατέθεσε συνδυασμό στις εκλογές του 2007 (αν και είχε καταθέσει δήλωση συμμετοχής). Στις ευρωεκλογές του 2014 ο Πατσαντζής συμμετείχε στο ψηφοδέλτιο του Κινήματος Εθνικής Αντίστασης (Κ.Ε.ΑΝ) του Ιπποκράτη Σαββούρα, αλλά τελικά κάλεσε τον κόσμο σε αποχή, ζητώντας να μην ψηφιστεί ούτε ο ίδιος, όταν ανακάλυψε ότι ο Σαββούρας δεν τον καταχώρησε στο ψηφοδέλτιο ως "Πατσαντζής Ευστάθιος του Δημήτρη – Μονογενής", όπως είχαν συμφωνήσει, αλλά είχε αφαιρέσει το "Μονογενής".

thumb|right|250px|Χριστοπιστία, Ευστάθιος Πατσαντζής (2007 στο Σύνταγμα)
Το 1993 πήρε 66 ψήφους, 
στις Ευρωεκλογές του 1994 18 ψήφους, 
στις βουλευτικές εκλογές του 1996, 71 ψήφους, 
στις Ευρωεκλογές του 1999 2.153 ψήφους, 
στις εκλογές του 2000 305 ψήφους, 
σε αυτές της 7ης Μαρτίου 2004 45 ψήφους 
και στις ευρωεκλογές του 2004 95 ψήφους.

Αναφέρεται ότι ο Πατσαντζής περιέφερε πλακάτ της Χριστοπιστίας στην πλατεία Συντάγματος, το οποίο είχε κρεμασμένο από το λαιμό του και σύμβολο «κυκλικού διπλοσταυρού» στο μέτωπο το οποίο είναι μέρος του εμβλήματος του κόμματος.

## Παραπομπές


Κατηγορία:Πρώην πολιτικά κόμματα στην Ελλάδα
Μεγάλη Λίμνη των Σκλάβων

Η **Μεγάλη Λίμνη των Σκλάβων** ή **Μεγάλη Λίμνη των Δούλων** (στα αγγλικά *Great Slave Lake*, Γκρέιτ Σλέιβ Λέικ) είναι η δεύτερη μεγαλύτερη λίμνη στα Βορειοδυτικά Εδάφη του Καναδά, μετά τη Μεγάλη Λίμνη της Αρκούδας, και ένατη μεγαλύτερη στο κόσμο. Με βάθος 614 μέτρα είναι η βαθύτερη λίμνη στη Βόρεια Αμερική. Ο όγκος υδάτων της λίμνης μεταβάλλεται από 1.070 μέχρι 2.090 κυβικά χιλιόμετρα. Στις όχθες της λίμνης βρίσκεται η πρωτεύουσα των Βορειοδυτικών Εδαφών, το Γέλοουναϊφ, ενώ στις όχθες της βρίσκονται και άλλες πόλεις όπως το Χέι Ρίβερ, Μπεχτσόκο, Φορτ Ρεσολούσιον, Λούτσελκε, Χέι Ρίβερ Ρισέρβ, Ντίτταχ και Εν'Ντίλο.

## Γεωγραφία
Οι ποταμοί Χέι, Σλέιβ και Τάλτσον είναι οι κύριοι παραπόταμοι της λίμνης. Από τη λίμνη εκρέει ο ποταμός Μακένζι. Αν και η δυτική ακτή είναι δασική, η ανατολική ακτή και ο βόρειος βραχίονας είναι στη τούνδρα. Οι νότιες και ανατολικές ακτές φτάνουν στην άκρη της καναδικής Ασπίδας. Μαζί με άλλες λίμνες, όπως η Μεγάλη Λίμνη της Αρκούδας και λίμνη Αθαμπάσκα, είναι ένα κατάλοιπο μιας τεράστιας μέτα-παγετωνικής λίμνης. Ο ανατολικός βραχίονας της Μεγάλης Λίμνης των Σκλάβων είναι γεμάτος με τα νησιά, και η έκταση βρίσκεται εντός του Εθνικού Πάρκου Θαϊντένε Νέχε. Η χερσόνησος Πεθέι (Pethei) χωρίζει τον ανατολικό βραχίονα με τον κόλπο ΜακΛέον στο βορρά και το κόλπο Κρίστι στο νότο. Η λίμνη είναι τουλάχιστον εν μέρει, παγωμένη κατά μέσο όρο οκτώ μήνες του έτους. 

Κατά τη διάρκεια του χειμώνα, ο πάγος είναι αρκετά παχύς ώστε ημι-ρυμουλκούμενα φορτηγά να περνούν πάνω από τη λίμνη σε παγωμένους δρόμους. Μέχρι το 1967, όταν ένας αυτοκινητόδρομος χτίστηκε γύρω από τη λίμνη, τα εμπορεύματα μεταφέρονταν πάνω στους πάγους στο Γελλουνάιφ, που βρίσκεται στην ακτή βόρεια. Τα εμπορεύματα και τα καύσιμα εξακολουθούν να αποστέλλονται μέσω παγωμένων δρόμων στα ορυχεία διαμαντιών που βρίσκονται κοντά στις πηγές του ποταμού Κοππερμάιν. Ένα πλοίο απαιτούνται για την άφιξη στο Γέλοουναϊφ όταν ο πάγος δεν είναι παρόν ως στερεό στρώμα κατά μήκος του αυτοκινητόδρομου 3 όπου διασχίζει τον ποταμό Μακένζι. Το πλοίο λειτουργεί συνήθως από τα μέσα Μαΐου μέχρι τον Ιανουάριο με μια περίοδο τριών έως τέσσερις εβδομάδες (από τα μέσα Απριλίου μέχρι τα μέσα Μαΐου) να μεσολαβεί μεταξύ του κλεισίματος του δρόμου πάγου και την έναρξη των δρομολογίων του πλοίου. Ωστόσο, η αναμενόμενη για το τέλος του 2012 παράδοσης στη κυκλοφορία της γέφυρας Ντε Τσο, που διασχίζει το Μακένζι, αναμένεται να σταματήσει την ανάγκη για το πλοίο.

Το κύριο δυτικό τμήμα της λίμνης αποτελεί ένα μεσαίου βάθους κοίλωμα με επιφάνεια 18.500 τ.χλμ. και όγκο 596 κ.χλμ. Αυτό το κύριο τμήμα έχει μέγιστο βάθος 187,7 μ. (616 πόδια) και ένα μέσο βάθος 32,2 μέτρων (106 πόδια). Στα ανατολικά, οι κόλποι ΜακΛέοντ και Κρίστι είναι πολύ βαθύτεροι, με το μέγιστο βάθος της λίμνης να καταγράφονται στον κόλπο Κρίστι στα 614 μ. (2.014 πόδια).

## Παραπομπές


## Εξωτερικοί σύνδεσμοι

Κατηγορία:Λίμνες του Καναδά
Κατηγορία:Βορειοδυτικά Εδάφη
Έμιλ Κρίγκερ

Ο **Έμιλ Κρίγκερ** (γερμ. *Emil Krüger*, 1855-1925) υπήρξε Γερμανός πολιτικός μηχανικός, κριτικός τέχνης, και καθηγητής της δευτεροβάθμιας εκπαίδευσης.
## Βιογραφία
Γεννήθηκε στις 2 Φεβρουαρίου 1855 στο Φέρχεν. Ο πατέρας του ήταν αγρότης. Αφού πήγε σχολείο και γυμνάσιο σπούδασε πολιτικός μηχανικός στο Πολυτεχνείο της Δρέσδης και στην Ακαδημία του Βερολίνου. Διορίστηκε στο δημόσιο και πήρε προαγωγή το 1885 στη θέση του κρατικού έφορου πολεοδομίας. Το 1906 ασχολήθηκε με θέματα ύδρευσης. Διορίστηκε το 1913 καθηγητής στο νεοϊδρεθέν Ινστιτούτου Ύδρευσης του Βερολίνου. 

Απεβίωσε στις 27 Δεκεμβρίου 1925 στο Ανόβερο.
## Ενδεικτική εργογραφία
* *Beiträge zur Kenntnis der Wasserwirtschaft in den Vereinigten Staaten von Amerika.* DLG-Verlag, Berlin 1906. (= *Arbeiten der DLG*, Heft 119.)
* *Ueber Ackerbewässerung mit reinem Wasser und Ackerberieselung mit verdünnten Fäkalien.* Reichenbach, Leipzig 1914.
* *Grundlagen und Aufgaben des kulturtechnischen Wasserbaues.* (Rede zur Feier des Geburtstages Seiner Majestät des Kaisers, gehalten zu Berlin 1918) Parey, Berlin 1918.
* *Die Feldberegnung.* Parey, Berlin 1919. (= *Landwirtschaftliche Hefte*, Nr. 37/38.)
* *Kulturtechnischer Wasserbau.* Julius Springer, Berlin 1921. (= *Handbibliothek für Bauingenieure*.)
## Πηγές
* Ferdinand Zuncker: *Professor Dr. h. c. Emil Krüger †.* In: *Der Kulturtechniker*, 28. Jahrgang 1925, S. 409-411 (mit Bild).
* Kurt Illner: *Emil Krüger.* In: *Von Thaer bis Mitscherlich. Kurzbiographien bedeutender Berliner Agrarwissenschaftler.* Berlin 1987, S. 41-47 und S. 78. (= *Beiträge zur Geschichte der Humboldt-Universität zu Berlin*, Nr. 16.)

Κατηγορία:Γερμανοί πανεπιστημιακοί
Κατηγορία:Γερμανοί πολιτικοί μηχανικοί
Ενορίες του Άγιου Βικέντιου και Γρεναδίνων

Ο Άγιος Βικέντιος (νησί) και Γρεναδίνες χωρίζεται σε 6 ενορίες (parishes, ενικός parish), 5 από τις οποίες ανήκουν στο νησί του Αγίου Βικέντιου (η έκτη είναι οι Γρεναδίνες).

## Ενορίες
thumb|200px|right|Ενορίες του Αγίου Βικεντίου και Γρεναδίνων.

## Δείτε επίσης
* Ενορίες της Καραϊβικής

## Παραπομπές


## Εξωτερικοί σύνδεσμοι
* Ενορίες του Άγιου Βικέντιου και Γρεναδίνες, Statoids.com
Βαλκανικοί Αγώνες Στίβου 1967

Οι **26οι [[Βαλκανικοί Αγώνες Στίβου]] 1967** έγιναν από 29 Σεπτεμβρίου ως 1 Οκτωβρίου στην Κωνσταντινούπολη, στο Στάδιο "Μιτάτ Πασά". Μετείχαν αθλητές και αθλήτριες από τις πέντε βαλκανικές χώρες, εκτός από την Αλβανία. Νικήτρια αναδείχθηκε η **[[Ρουμανία]] ** και στους άνδρες και στις γυναίκες έπειτα από σκληρή μάχη με τη Βουλγαρία.
 
## Αποτελέσματα

### Ανδρών

#### Βαθμολογία

### Γυναικών

#### Βαθμολογία

## Πηγές
* BALKAN GAMES/CHAMPIONSHIPS. 
* "Μακεδονία", 3/10/1967.

Κατηγορία:Βαλκανικοί Αγώνες Στίβου
Κατηγορία:Στίβος το 1967
Κατηγορία:Αθλητισμός στην Κωνσταντινούπολη
Κατηγορία:Διοργανώσεις στίβου στην Τουρκία
Κιδυησσός Φρυγίας

Η **Κιδυησσός** ήταν αρχαία πόλη της Φρυγίας, στη Μικρά Ασία. 
## Τοποθεσία
Βρισκόταν 31 χιλιόμετρα δυτικά του Ακροϊνού και ανήκε στην περιοχή της Ακμονίας. Ίσως η παλαιότερη ονομασία να ήταν **Κυδησσός**. Ήταν κτισμένη στην σημερινή πεδιάδα Setchanli Ova, η οποία είναι πολύ εύφορη. Μια επιγραφή σε παραμορφωμένο βάθρο που βρέθηκε σε κοιμητήριο ενός χωριού στη βόρεια άκρη της πεδιάδας, αναφέρει το όνομα της Κιδυησσού. Ούτως ή άλλως οι αρχαίες επιγραφές είναι λίγες για να δώσουν επαρκείς πληροφορίες για την αρχαία πόλη. Κατά την ελληνιστική εποχή εγκαταστάθηκαν στην πόλη Μακεδόνες άποικοι, όπως συνάγεται από ένα χωρίο του Κλαυδίου Πτολεμαίου. Αργότερα κατελέγη στη ρωμαϊκή επαρχία της Φρυγίας Σαλουταρίας (Phrygia Salutaris). Στα βυζαντινά χρόνια έγινε έδρα επισκόπου. Γνωστοί επίσκοποι ήταν ο Ηράκλειος (451), ο Ανδρέας (787) και ο Θωμάς (879). 

Η φρυγική πόλη έκοψε νομίσματα από την εποχή του Νέρωνος και μετά, τα οποία είναι ασυνήθιστα και σε μερικά αναγράφεται ο τίτλος του αρχιερέως: ΚΙΔΥΗΣΣΕΙΣ ΕΠΙ ΦΛΑΟΥΙΟΥ ΠΕΙΝΑΡΙΟΥ ΑΡΧΙΕΡΕΩΣ  (εποχή Δομιτιανού). ΕΠΙ ΑΥΡ ΟΥΑΡΟΥ ΛΟΓΙCTOΥ CIΔΥΗCCΕΩΝ (εποχή Φιλίππου του Άραβος).
ΕΠΙ ΑΥΡ ΜΑΡΚΟΥ ΑΡΧ ΠΡΩ ΤΟ Β ΚΙ[ΔΥ]ΗΣΣΕ[ΩΝ] (εποχή Φιλίππου του Άραβος).
 
Πρόκειται για την σημερινή *Τσάι Χισάρ*  (Çayhisar) ή το Κιουτσουχογιούκ (Küçükhöyük) της Τουρκίας. 

## Παραπομπές

## Πηγές
* Getzel M. Cohen, "The Hellenistic settlements in Europe, the Islands, and Asia Minor". 
* William M. Ramsay, "The Cities and Bishoprics of Phrygia: Being an Essay of the Local History of Phrygia".

Κατηγορία:Αρχαίες πόλεις της Φρυγίας
Κατηγορία:Επαρχία Αφιόν Καραχισάρ
Διόκλεια Φρυγίας

Η **Διόκλεια** ήταν μια αρχαία πόλη της Φρυγίας της Μικράς Ασίας. 
Βρισκόταν στην δυτική Φρυγία, περίπου μεταξύ των Κάδων με το Κοτύαιον και τους Πτολεμηνούς. Την πόλη αναφέρει ο Κλαύδιος Πτολεμαίος ως *Δόκελα*. Στο σημείο αυτό ο Ramsay υποστήριξε ότι ο τύπος Διόκλεια είναι μετεξέλιξη του τύπου Δόκελα, όπως ακριβώς συνέβη και στην Δοκλέα της Δαλματίας που έγινε επίσης Διόκλεια. Θα μπορούσε όμως ο τύπος Δόκελα να είναι εσφαλμένος. Η πόλη έκοψε αυτόνομα νομίσματα της εποχής του Ελεγάβαλου με την επιγραφή ΔΙΟΚΛΕΑΝΩΝ.ΜΟΙΕΑΝΩΝ. Στην Οικουμενική Σύνοδο της Χαλκηδόνος (451) (είχε επίσκοπο τον Εύανδρο) και την Κωνσταντινουπόλεως (553), η πόλη αναφέρεται ως *Διοκλητιανούπολις*. 

Πρόκειται για την σημερινή Αχιρχισάρ (Ahırhisar) της Τουρκίας.  

## Πηγές
* The Cities and Bishoprics of Phyrgia: Being an Essay of the Local History of ... του William M. Ramsay. 
* Φρυγία. 

Κατηγορία:Αρχαίες πόλεις της Φρυγίας
ΚΦ Μοντερρέι

Η **ΚΦ Μοντερρέι** (ισπανικά: *CF Monterrey*) είναι ποδοσφαιρικός σύλλογος από το Μοντερρέι του Μεξικού και αγωνίζεται στην πρώτη κατηγορία του Μεξικάνικου πρωταθλήματος. Έχει χρώματα μπλε και άσπρο και έδρα το Estadio BBVA Bancomer, χωρητικότητας 51.000 θεατών.

Ο σύλλογος έχει γνωρίσει αρκετές επιτυχίες τα τελευταία χρόνια, κερδίζοντας 4 πρωταθλήματα το 1986, 2003, 2009 και 2010, ένα κύπελλο το 1991, και το ΚΟΝΚΑΚΑΦ Τσάμπιονς Λιγκ το 2011, το 2012 και το 2013. Η ομάδα είναι γνωστή ως *Rayados* (Ριγέ) από τις ρίγες που έχει στη φανέλα. Παλαιότερη ανταγωνίστρια της είναι η Τίγρες του Αυτόνομου Πανεπιστημίου της Νουέβο Λεόν, ενώ ο μεταξύ τους αγώνας αποτελεί τοπικό ντέρμπυ. Η Μοντερρέι έχει αποκτήσει κατά καιρούς αξιοσημείωτους διεθνείς ποδοσφαιριστές, κυρίως από την Αργεντινή, τη Βραζιλία, τη Χιλή, την Ισπανία, την Ουρουγουάη και άλλες χώρες στην Αφρική και την Ευρώπη.

## Τίτλοι

### Εγχώριοι
***[[Πρωτάθλημα ποδοσφαίρου Μεξικού|Α΄ κατηγορία Μεξικού]]**
:**Πρωταθλήτρια (4)**: 1986, Κλαουσούρα 2003, Απερτούρα 2009, Απερτούρα 2010

***[[Κύπελλο Μεξικού (ποδόσφαιρο ανδρών)|Κύπελλο Μεξικού]]**
:**Κυπελλούχος (1)**: 1991

***[[ΙντερΛίγα]]**
:**Νικήτρια (1)**: 2010

***[[Β΄ κατηγορία Μεξικού]]**
:**Πρωταθλήτρια (2)**: 1956, 1960

***Σούπερ Καπ Β΄ κατηγορίας**
:**Νικήτρια (1)**: 1956

### Διεθνείς
***[[ΚΟΝΚΑΚΑΦ Τσάμπιονς Λιγκ]]**
:**Νικήτρια (3)**: 2011, 2012, 2013

***Κύπελλο Κυπελλούχων ΚΟΝΚΑΚΑΦ**
:**Νικήτρια (1)**: 1993

## Παραπομπές


## Εξωτερικοί σύνδεσμοι

*


Κατηγορία:Ιδρύσεις αθλητικών συλλόγων το 1945
Κατηγορία:Ιδρύσεις ποδοσφαιρικών ομάδων το 1945
Ανάγλυφο του ποιητή (Μουσείο της Ακρόπολης)

Το ***Ανάγλυφο του ποιητή*** που φιλοξενείται στο Μουσείο της Ακρόπολης βρέθηκε στο δυτικό κλίτος της Ακρόπολης στις 20 Ιανουαρίου 1899 κατά τις αρχαιολογικές ανασκαφές του Γερμανικού Ινστιτούτου. 
## Περιγραφή
Έχει φιλοτεχνηθεί από μάρμαρο Πεντέλης. Το αριστερό μέρος έχει σπάσει και λείπει. Το υπόλοιπο διατηρείται σε καλή κατάσταση με μικρές φθορές. Εικονίζεται ένας ηλικιωμένος πωγωνοφόρος άνδρας καθισμένος σε θρόνο προς τα αριστερά. Τα μακρυά μαλλιά που πέφτουν στο κούτελο είναι στεφανωμένα με την ταινία των ποιητών. Το γένι είναι κοντό. Τα χαρακτηριστικά του προσώπου και του χεριού είναι λεπτομερώς επεξεργασμένα. Φοράει μανδύα και σανδάλια. Στο βάθος μια κουρτίνα είναι κρεμασμένη λοξά. 
## Ερμηνεία
Το ανάγλυφο ήταν ίσως αναθηματικό γωνιακό ακρωτήριο σε κάποιο ναό του Διονύσου κοντά στην Ακρόπολη. Ο ποιητής παρατηρεί κάποιο αντικείμενο ή άνθρωπο που πρέπει να βρίσκονταν αντικριστά στο ίδιο ύψος με αυτόν. Η στάση του σώματος συναντάται σε παρόμοια επιτύμβια ανάγλυφα, ενώ τα σανδάλια είναι της εποχής του Ομήρου.

## Ιστορική τοποθέτηση
Είναι χαμηλό ανάγλυφο της εποχής ακμάζουσας αττικής τέχνης στα τέλη του 4ου αιώνα π.Χ.
## Δείτε επίσης
* Στήλη ενός νέου

## Πηγές

* 

Κατηγορία:Ανάγλυφα
Κατηγορία:Μουσείο Ακρόπολης
Κατηγορία:Αρχαιολογικά ευρήματα στην Αττική
Βαλκανικοί Αγώνες Στίβου 1968

Οι **27οι [[Βαλκανικοί Αγώνες Στίβου]] 1968** έγιναν από 5 ως 8 Σεπτεμβρίου στον Πειραιά, στο ανακαινισμένο Στάδιο Καραϊσκάκη, εκτός από την τελευταία ημέρα που μεταφέρθηκαν στο Παναθηναϊκό Στάδιο, όπου έγινε ο τερματισμός του μαραθωνίου και η τελετή λήξης. Κανονικά ήταν η σειρά της Βουλγαρίας να τους διοργανώσει. Όμως, η Ελλάδα ζήτησε να αλλάξει η σειρά, για να προετοιμαστεί καλύτερα για την διοργάνωση των πανευρωπαϊκών αγώνων του 1969. Μετείχαν αθλητές και αθλήτριες από τις πέντε βαλκανικές χώρες, εκτός από την Αλβανία. Νικήτριες αναδείχθηκαν με ευκολία η Βουλγαρία στους άνδρες και η Ρουμανία στις γυναίκες και μάλιστα η τελευταία με ρεκόρ βαθμών. Αθλήτρια των αγώνων αναδείχθηκε η Γιουγκοσλάβα Λιούμπεϊ με τέσσερις πρωτιές: 100μ, 200μ, 80μ εμπ. και 4Χ100.

Η Ελλάδα κατέκτησε μόνο ένα χρυσό μετάλλιο (Χρήστος Παπανικολάου).
 
## Αποτελέσματα

### Ανδρών

#### Βαθμολογία

### Γυναικών

#### Βαθμολογία

## Παραπομπές


## Πηγές
*BALKAN GAMES/CHAMPIONSHIPS. 
*"Αθλητική Ηχώ", 5/9/1968 ως 9/9/1968. 
*Ηρακλής Αθανασόπουλος, "Μαραθώνιος & Μαραθώνας", 2010, σελ. 180-181.

Κατηγορία:Βαλκανικοί Αγώνες Στίβου
Κατηγορία:Στίβος το 1968
Κατηγορία:Αθλητισμός στην Ελλάδα
Κατηγορία:Αθλητισμός στον Πειραιά
Acta

Ο όρος **Acta** μπορεί να αναφέρεται στην

*Εμπορική Συμφωνία Κατά της Παραποίησης, μια εμπορική συμφωνία σχετικά με τα πνευματικά δικαιώματα. 
*Acta (λογισμικό), ένα πρόγραμμα λογισμικού για τη δημιουργία περιγραμμάτων.

Ως όρος που χρησιμοποιείται στον τίτλο ιστορικών, εκκλησιαστικών ή ακαδημαϊκών εκδόσεων όπως: 
*Acta Arithmetica, μια έκδοση για την θεωρία αριθμών. 
*Acta Crystallographica, μια οικογένεια επιστημονικών περιοδικών που χρησιμοποιούνται στην κρυσταλλογραφία. 
*Acta Diurna, επίσημες ημερήσιες ανακοινώσεις των Ρωμαίων.